**З А П О В Е Д**

**№РД-20-303/11.12.2020 г.**

На основание чл. 32 ал.1 във връзка с чл. 31, ал.1, т.1 от Закона за администрацията, чл. 128 от Закона за ветеринарномедицинската дейност, Заповед № РД11-2682/30.11.2020г. на Изпълнителния директор на Българска агенция по безопасност на храните/БАБХ/ и Решение на Областната епизоотична комисия обективирано в Протокол №РД-18-195/09.12.2020 г.

**Н А Р Е Ж Д А М:**

**І. Кметовете на общини:**

1. Да свикат заседания на Общинските епизоотични комисии в следния график:

- Община Кюстендил- 15.12.2020г.

- Община Дупница – 15.12.2020г.

- Община Трекляно - 16.12.2020г.

- Община Невестино - 17.12.2020г.

- Община Бобошево - 18.12.2020г.

- Община Сапарева баня - 17.12.2020г.

- Община Кочериново - 17.12.2020г.

- Община Рила – 18.12.2020г.

- Община Бобов дол - 16.12.2020г.

2. Да забранят провеждането на изложби, пазари или други събирания на домашни или други птици на територията на общините;

3. Да уведомят собствениците и управителите на птицевъдни обекти и „задни дворове”:

3.1. да не допускат излизането на птиците извън дворовете;

3.2. да не допускат съвместно отглеждане на домашни патици и гъски с други домашни птици;

3.3. да не допускат контакт между птици, живеещи в дивата природа и домашни птици;

3.4. фуражът предназначен за изхранване на птици да се съхранява в закрити помещения;

3.5. за всеки случай на повишена смъртност и заболяваемост да се уведомява официалния ветеринарен лекар на съответната община.

**II. Директорът на ОДБХ гр. Кюстендил да организира:**

1. Засилен надзор при дивите птици в сътрудничество с: орнитоложките дружества, ловно-рибарските сдружения, Държавните горски и ловни стопанства за наличие на болни или умрели диви мигриращи или синантропни птици;

2. Официалният контрол в животновъдните обекти за птици да бъде засилен, като включва проверки за:

2.1. изпълнение на изискванията за регистрация на животновъдните обекти, съгласно Закона за ветеринарномедицинската дейност;

2.2. изпълнение на мерките за биосигурност съгласно Наредба № 44/2006г. за ветеринарномедицинските изисквания към животновъдните обекти;

2.3. изпълнение на мерки и забрани съгласно Заповеди №№ 11-253/23.01.2020г. и 11-493/17.02.2020г;

2.4. изпълнение на клиничния и лабораторен надзор по Програмата за контрол на инфлуенцата по птиците 2019-2021г. и Заповед № 11-741/20.03.2020г. на изпълнителния директор на БАБХ.

**ІII.Органите на Министерството на вътрешните работи да извършват контрол при придвижване на живи птици, като за всяко констатирано нарушение уведомяват незабавно ОДБХ Кюстендил на тел. 078 550630 и 0887215236.**

Контрол по изпълнение на настоящата заповед възлагам на д-р Матей Попниколов, заместник областен управител и инж. Стоян Саев, директор на ОДБХ гр. Кюстендил.

Настоящата заповед да се сведе до знанието на кметовете на общини и членовете на Областната епизоотична комисия за сведение и изпълнение.

**ВИКТОР ЯНЕВ**

*Областен управител*